**Kliendihaldus.**

Lähteülesanne

Terminid

Kliendihaldus luuakse nii olemasolevate kui ka potentsiaalsete klientide andmete haldamiseks.

Uudiskiri on kahesuunaline kommunikatsioonikanal klientidele informatsiooni saatmiseks ja nendelt kirja sisuga seotud tegevusteks tagasiside saamiseks.

Kliendid on kahte tüüpi – Kontaktid (isikud) ja Firmad (juriidilised isikud). Üldreeglina kuuluvad Kontaktid Firmade juurde.

Kliendid jagunevad Kategooriatesse. Nii isikule kui ka Firmale võib määrata mitu erinevat Kategooriat. Määratud kategooria on personaalne st. Firmale määratud kategooria ei laiene automaatselt Firmaga seotud Kontaktidele. Samuti ei laiene Kontaktile määratud kategooria Firmale.

Kategooria kirjeldab tegevusala või professiooni või institutsiooni.

Kataloog on kaubamärgipõhine infokandja, mida on võimalik seostada Firmaga juhul kui vastav materjal on temani toimetatud.

**Firma andmed:**

1. Firma nimi
2. Registrinumber
3. Asutamise aeg
4. Postiaadress. (maja nr. ; tänav; linn; maakond)

Peaks olema võimalus printida postituse tarvis nime-aadressikleeps.

1. Telefoni nr.
2. E-posti aadress (aktiivne – saab koheselt kasutada kirja saatmiseks)
3. Kodulehe aadress (aktiivne – on võimalik koheselt külastada)
4. Uudiskirja saamise soov – jah või ei
5. Märkused/kommentaarid. Paindlikult suurenev maht kommentaaride ja märkuste tarvis.
6. Kategooria. Võimalik valida kategooriate loetelust firmaga seotavad kategooriad. Valitud kategooriad jäävad nähtavale. Ülejäänud valik peidetakse võimalusega vajadusel uueks valikuks taas nähtavale tuua.

Firmade koondtabelis on võimalik näha

* Firma nimi
* Registri nr.
* Telefoni nr.
* E-posti aadress
* Seotud kategooriad
* Postiaadress
* Suhe uudiskirjaga (jah või ei). Firmat luues on kõigil automaatselt „jah“. Uudiskirja jaluses on alati võimalus avaldada soovi uudiskirjast loobumise kohta. Kui seda on tehtud, siis kaob „jah“ ning ilmub „ei“

Firmad on tähestikulises järjekorras

Võimalik on kasutada erinevaid, päisekohaseid filtreid.

Võimalik on firmasid kustutada – aktiveerub kindlasti hoiatus/küsimus

**Kontakti andmed:**

1. Inimese nimi.
2. Isikuga seotud firma nimi (valikuvõimalusega firmade loetelust) Võimalus on firmat muuta. Isiku andmed muutuvad nähtavaks valitud firma aknas.
3. Isikukood
4. E-posti aadress (aktiivne – saab koheselt kasutada kirja saatmiseks) .
5. Telefoni nr.
6. Uudiskirja saatmiseks valitav keele variant (eesti, inglise, vene …)
7. Uudiskirja saamise soov – jah või ei
8. Erialane pädevus.( eriala/ kool/ lõpetamise aasta)
9. Positsioon ettevõttes
10. Märkused/kommentaarid. Paindlikult suurenev maht kommentaaride ja märkuste tarvis.
11. Kategooria. Võimalik valida kategooriate loetelust isikuga seotavad kategooriad. Valitud kategooriad jäävad nähtavale. Ülejäänud valik peidetakse võimalusega vajadusel uueks valikuks taas nähtavale tuua.

Kontaktide koondtabelis on võimalik näha:

* Isiku nimi
* Isikuga seotud firma nimi
* E-posti aadress
* Telefoni nr.
* Seotud kategooria/d
* Suhe uudiskirjaga (jah või ei). Toimimismehhanism on sama mis firmadel.

Kontaktid on tähestikulises järjekorras

Võimalik on kasutada erinevaid, päisekohaseid filtreid

Võimalik on kontakte kustutada – aktiveerub kindlasti hoiatus/küsimus

**Kataloogid.**

Kataloogide andmebaas on kasutaja poolt loodav.

Katalooge saab ümber nimetada ning ka kustutada

Kataloogide koondtabelist on võimalik näha kui mitmele saajale on igat kataloogi toimetatud

Aktiveerides konkreetse kataloogi avanevad andmed:

* Kataloogi nimi
* Kataloogi kirjeldus
* Millistele firmadele (nimi, aadress) ja millal on konkreetset kataloogi toimetatud

**Kategooriad.**

Kategooriate andmebaas on kasutaja poolt loodav

Kategooriaid saab ümber nimetada ning ka kustutada

Kategooriate koondtabelist on näha kategooriakohast arvu firmadest ka Isikutest kellel see kategooria on omistatud.

Aktiveerides konkreetse kategooria avanevad andmed:

* Kategooria nimetus
* Kategooria kirjeldus / lisainfo
* Millistele konkreetsetele firmadele on kategooria omistatud
* Millistele isikutele on kategooria omistatud

Valides üldisest loetelust firma, avaneb selles aknas järgmine info:

1. Firma andmed
2. Firmaga seotud isikute kontaktide loetelu. Valides loetelust kontakti, ilmuvad nähtavale kontakti andmed. Siin on võimalik ka kontaktiga seotud firma muutmiseks.
3. Firmale saadetud kataloogid:

- Vajadusel kogu ulatuses nähtavaks tehtav kataloogide loetelu, millest on võimalik teha valik.

- Valitud kataloogile võimalik lisada info kataloogi väljaandmise/toimetamise aasta ning vajadusel isiku nimi, kellele toimetati.

- Valitud kataloogid koos kommentaaridega jäävad nähtaval, ülejäänud peidetakse. Peidetud kataloogide valikus on näha ka nähtaval olevad, vältimaks nende uuesti valimist.

4. Firmale saadetud uudiskirjade loetelu .

Valides kontaktide loetelust või firma aknast konkreetse kontakti, avanevad selles aknas järgmine info:

1. Kontakti andmed
2. Kontaktile saadetud uudiskirjade loetelu

Kogu ülaltoodud infol peaks olema saadaval printimise võimalus.